b'\n_START_ARTICLE_\nDiplom\xc3\xa0cia digital\n_START_PARAGRAPH_\nLa Diplom\xc3\xa0cia digital, tamb\xc3\xa9 anomenada eDiplom\xc3\xa0cia, \xc3\xa9s el nom amb qu\xc3\xa8 es coneix l\'\xc3\xbas d\'Internet i les xarxes socials com a mitj\xc3\xa0 per fer pol\xc3\xadtica exterior o interior. \xc3\x89s, d\'alguna manera, la forma de comunicaci\xc3\xb3 utilitzada per pol\xc3\xadtics a l\'inici del s. XXI. Existeixen, per\xc3\xb2, altres definicions. El Regne Unit, per exemple, el defineix com la manera de "resoldre problemes de pol\xc3\xadtica exterior utilitzant internet", excloent aix\xc3\xad l\'\xc3\xbas de tel\xc3\xa8fons m\xc3\xb2bils o altres vies de comunicaci\xc3\xb3 de manera interna. El Departament d\'Estat dels EUA parla de "pol\xc3\xadtica oberta" per definir el terme._NEWLINE_El punt de partida d\'aquesta manera de comunicar en pol\xc3\xadtica neix dels EUA, probablement a partir de la primera campanya electoral de l\'expresident dels EUA, Barack Obama. S\'han dedicat diferents estudis a analitzar el fenomen i, despr\xc3\xa9s de la campanya del "Yes, We Can", s\'ha constat que els comptes Twitter de dirigents pol\xc3\xadtics al m\xc3\xb3n sencer s\'han anat multiplicant. Els avantatges d\'aquesta manera de fer pol\xc3\xadtica s\xc3\xb3n, entre altres, la facilitat amb la qual el pol\xc3\xadtic en q\xc3\xbcesti\xc3\xb3 pot fer-se llegir. A m\xc3\xa9s, el concepte inclou el fet de poder llegir comentaris que s\'escriuen pol\xc3\xadtics entre ells a les xarxes socials, donant la impressi\xc3\xb3 d\'una diplom\xc3\xa0cia oberta i no tancada en despatxos. La Diplom\xc3\xa0cia Digital tamb\xc3\xa9 s\'ha anat utilitzant per millorar o mirar d\'influenciar en la imatge d\'un pa\xc3\xads o d\'un president de pa\xc3\xads.'